**LĒMUMS**

Liepājā

|  |  |
| --- | --- |
| 2021.gada 19.augustā |  Nr.303/10(prot. Nr.10, 23.§) |

Par zemesgabala Jūrmalas parks 7

apbūves tiesību

Liepājas pilsētas pašvaldība 2020.gada 27.maijā ar sabiedrību ar ierobežotu atbildību “Čau Tēti” noslēdza 2018.gada 24.augusta Apbūves tiesības piešķiršanas pārjaunojuma līgumu, ar kuru piešķīra apbūves tiesību uz zemesgabalu Jūrmalas parks 7, Liepājā, ar tiesībām būvēt kafejnīcu. Kafejnīcas ekspluatācijā nodošanas datums noteikts 2021.gada 30.jūlijs. Ņemot vērā, ka iegādāto materiālu un to izstrādājumu piegāde pandēmijas dēļ tiek kavēta, sabiedrībai ar ierobežotu atbildību “REYVAR” nav iespējams savlaicīgi veikt būvdarbus iznomātajā zemesgabalā un nodot ēku ekspluatācijā līdz līgumā noteiktajam datumam, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, izskatot sabiedrības ar ierobežotu atbildību “Čau Tēti” 2021.gada 4.augusta iesniegumu, Līguma par apbūves tiesības piešķiršanas līguma pārjaunojumu, kas 2020.gada 27.maijā noslēgts starp Liepājas pilsētas pašvaldību un sabiedrību ar ierobežotu atbildību “Čau Tēti”, 6.2.punktu un Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Piekrist, ka tiek izdarīts grozījums Apbūves tiesības piešķiršanas līguma pārjaunojuma līgumā, kas 2020.gada 27.maijā noslēgts starp Liepājas pilsētas pašvaldību un sabiedrību ar ierobežotu atbildību “Čau Tēti” (reģistrācijas Nr.42103081559; juridiskā adrese: Jēkaba Dubelšteina iela 7-18, Liepāja), par zemesgabala Jūrmalas parks 7 (kadastra Nr.1700 035 0203) 722 kv.m platībā apbūves tiesību un pagarināt būves nodošanas ekspluatācijā termiņu līdz 2021.gada 31.oktobrim ar mērķi - kafejnīcas būvniecība un lietošana.

2. Uzdot Liepājas pilsētas pašvaldības iestādei “Nekustamā īpašuma pārvalde” viena mēneša laikā no lēmuma pieņemšanas dienas sagatavot 2020.gada 27.maijā noslēgtajā pārjaunojuma līgumā par zemesgabala Jūrmalas parks 7 (kadastra Nr.1700 035 0203) apbūves tiesību grozījumu un izteikt līguma 5.sadaļas “APBŪVES TIESĪGĀ PIENĀKUMI UN TIESĪBAS” 5.1.9.apakšpunktu šādā redakcijā:

“5.1.9. līdz 2021.gada 31.oktobrim jānodod ekspluatācijā uzceltu būvi”.

3. Gadījumā, ja sabiedrības ar ierobežotu atbildību “Čau Tēti” vainas dēļ grozījums 2020.gada 27.maijā noslēgtajā pārjaunojuma līgumā par zemesgabala Jūrmalas parks 7 apbūvi netiek noslēgts divu nedēļu laikā no lēmuma pieņemšanas dienas, lēmums zaudē spēku.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |